Lasse Myrvold

**Lasse Mustafa Myrvold** (født 1953) var en norsk musiker kjent som en del av musikkmiljøet i Bergen. 

Myrvold preget norsk rockehistorie i en årrekke – innovativt, komplisert, tradisjonsbevisst, enkelt og særegen er ord som blir brukt for å beskrive musikken hans. Han var kjent for sine originale og morsomme tekster, fylt med humor og kreative ordspill. Han skrev om alt fra småkaotiske møter med damer og dop, til politikk og samfunnsspørsmål. Hans særegne stil har uten tvil satt sitt preg på norske band som deLillos, Raga Rockers og DumDum Boys. Han spilte i band som Johnny Banan Band, The Aller Værste!, The Beste og Kong Klang, og sto bak prosjekter som Stilleben, The Willkoks Talk og Göbbels a-go-go samt filmmusikken til Trond Kvists filmer *[[Junkies]]* og *[[Velkommen hjem (film)|Velkommen hjem]]*. Han har også laget lyddesign for kunst- og multimedieinstallasjoner.

Sammen med bandet The Aller Værste! mottok han Spellemannsprisen i kategorien Nyrock i 1980. Myrvold var i motsetning til det meste av pønkmiljøet ikke selvlært, men hadde klassisk skolering, noe Kringkastingsorkestret fikk merke da The Aller Værste! skulle opptre på Spellemannsprisutdelingen i 1981: Myrvold hadde skrevet et arrangement for sangen «Bare ikke nok» som var så komplisert at flere av orkestermedlemmene kom ut av det.  

Etter tida med The Aller Værste! tok Myrvold hovedfag i medievitenskap ved UiB.  

Han holdt et imponerende aktivitetsnivå frem til midten på 80-tallet, men samtidig som nyveivbølgen tok slutt og det ble vanskeligere å få gjennomført prosjekter, fikk Myrvold personlige problemer og ble mindre produktiv. Hans eneste fullengdes album på nittitallet er med gruppen Kong Klang. 

I 2005 fikk han påvist uhelbredelig prostatakreft. Sykdommen forhindret ham ikke fra å jobbe med en planlagt plate sammen med samarbeidspartner gjennom mange år, Kristian Stangebye. Platen var planlagt utgitt i 2007 med tittelen *[[Göbbels a-go-go 13]]*, der tallet henspiller på eksperimenter de to gjorde med 13-tonesskala. 

Lasse Myrvold døde 3. september 2006. Dagen etter ble hyllestplata *[[Dans til musikken]]* lansert på Garage. Plata besto av tolkninger av Myrvolds låter, med blant andre Jan Eggum, DumDum Boys, Lars Lillo-Stenberg, Hopalong Knut, Harald Eia, Kim Hiorthøy, William Hut og Unge Frustrerte Menn. Albumet inneholdt også en ny låt skrevet og fremført av Kong Klang. Inntektene fra plata gikk til Myrvolds datter. En annen hyllestplate, som utelukkende bestod av undergrunnsband, ble også utgitt. 

Få dager etter Myrvolds bortgang sendte NRK Lydverket sendte et halvtimeslangt portrett. Tore Renberg gjorde et dybdeintervju mot slutten av Myrvolds liv, der han selv oppsummerte: — Det har vært et okei liv. Jeg har gjort det jeg har hatt lyst til, og det har ført til at jeg har vært blakk. Men jeg fikk dama som jeg elsket over alt på jord, jeg fikk den fineste ungen man kunne få, og jeg har spilt i det tøffeste bandet som kunne tenkes. Multikunstneren Pia Myrvold er hans søster.

## Anerkjennelse

* Spellemannprisen i Nyrock 1980 (med The Aller Værste!)

## Diskografi
*1983: *[[Göbbels a-go-go]]* – med Kristian Stangebye
*1983: *[[The Willkoks Talk]]* – med Kristian Stangebye
### The Aller Værste!
*1980: *[[Materialtretthet (album)|Materialtretthet]]* (album)
*1980: *Blålys/På vei hjem* (singel)
*1980: *[[TAV! (EP)|TAV!]]* (EP)
*1981: *[[Disniland i de tusen hjem]]* (album)
*1981: *Hakk/Bare feiginger* (singel)
*1986: *Bare ikke nok* (singel)

*1999: *[[The Aller Værste! (album)|The Aller Værste]]* (album)
*2007: *[[Live 1980]]* (album)
### The Beste
*1985: *[[En sang for åtte kroner]]*
*1987: *[[Blått (The Beste-album)|Blått]]*
*2012: *[[En sang for åtte kroner... & blått]]*
### Stilleben
*1982: *[[Stilleben (EP)|Stilleben]]*
### Kong Klang
*1998: *Jeg var caddy under golfkrigen* (singel)
*1999: *[[Kong Klang (album)|Kong Klang]]* (album)
*2002: *Logg* (singel) – med Terje Dragseth
*2005: *Kvitekråkas song* (album) – med Terje Dragseth
*2018: *Sjalusi* (singel)

### Deltar på
* 1980: *[[Sjokk Rock]]* (Torpedo Plater)
* 1981: Shit Tapes: *5000 råkks*
* 1982: Sosialistisk opplysningsforbund: *Prøve/Dokument SO's sommerskole "For full musikk"*
* 1982: Pål Myrvold: *Krokodilletårer*
* 1984: Northampton Musicians Collective: *Yours Truly Norwegian Would*
* 1992: Voices of Wonder: *[[Anarki & Kaos &ndash; Norsk punk '79&ndash;'81]]*
* 1994: Het Vinyl: *[[Hulen fra a til å]]*
* 1995: Ratataboo!: *Grusomt vakker*
* 1995: Ratataboo!: *Spor i snøen*
* 1995: Ratataboo!: *Ratataboo!*
* 1996: Butterfly Garden: *For You*
* 1997: Rec 90: *Sinnssvakt bra – Det beste fra Bergen*
* 1999: Folk & Røvere: *Pille*
* 1999: Folk & Røvere: *[[Oslo (Folk & Røvere-album)|Oslo]]*
* 1999: Universal Music: *Jeg gleder meg til år 2000*
* 2005: Unidisc: *Norsk musikk i 100 – Vol. 9: Dans til musikken*
* 2006: Gest: *Dans til musikken*
* 2006: Jan Eggum: *Solen skinner*
* 2006: Diverse musikere: Dans til musikken – utgitt som hyllest til Lasse Myrvold
* 2007: Voices of Wonder: *Anarki & Kaos 2*
* 2007: Lars Vaular: *[[La Hat &ndash; Et nytt dagslys...]]*
* 2008: Oh No!: *[[Mannen som elsket Yngve (album)|Mannen som elsket Yngve]]* – album med musikk fra filmen med samme tittel
* 2010: Grill Bill: *[[Fri i morra]]*
* 2011: Terroristene: *Steinalderen*
* 2012: Prisma Records: *I Want The Beatles to Play at My Art Center!*
* 2016: C+C Records: *Punx*
* 2018: Norsk Råkk: *[[Helgardert]]*

## Referanser


## Eksterne lenker
* 
* 
*  Et langt intervju med Lasse Myrvold ført i pennen av Tore Renberg.